CELEX: 62011CA0237
Language: el
Date: 2012-12-13 00:00:00
Title: Συνεκδικασθείσες υποθέσεις C-237/11 και C-238/11: Απόφαση του Δικαστηρίου (τρίτο τμήμα) της 13ης Δεκεμβρίου 2012 — Γαλλική Δημοκρατία κατά Ευρωπαϊκού Κοινοβουλίου (Προσφυγή ακυρώσεως — Θεσμικό δίκαιο — Χρονοδιάγραμμα των περιόδων συνόδου της ολομέλειας του Ευρωπαϊκού Κοινοβουλίου για τα έτη 2012 και 2013 — Πρωτόκολλα για τον καθορισμό της έδρας των θεσμικών οργάνων και ορισμένων λοιπών οργάνων, οργανισμών και υπηρεσιών της Ευρωπαϊκής Ένωσης)

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/7
            
         Απόφαση του Δικαστηρίου (τρίτο τμήμα) της 13ης Δεκεμβρίου 2012 — Γαλλική Δημοκρατία κατά Ευρωπαϊκού Κοινοβουλίου
   (Συνεκδικασθείσες υποθέσεις C-237/11 και C-238/11) (1)
   
   (Προσφυγή ακυρώσεως - Θεσμικό δίκαιο - Χρονοδιάγραμμα των περιόδων συνόδου της ολομέλειας του Ευρωπαϊκού Κοινοβουλίου για τα έτη 2012 και 2013 - Πρωτόκολλα για τον καθορισμό της έδρας των θεσμικών οργάνων και ορισμένων λοιπών οργάνων, οργανισμών και υπηρεσιών της Ευρωπαϊκής Ένωσης)
   2013/C 38/06
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Γαλλική Δημοκρατία (εκπρόσωποι: E- Belliard, G. de Bergues και A. Adam)
   
      Καθού: Ευρωπαϊκό Κοινοβούλιο (εκπρόσωποι: C. Pennera, N. Lorenz και E. Waldherr)
   
      Παρεμβαίνον υπέρ της προσφεύγουσας: Μεγάλο Δουκάτο του Λουξεμβούργου (εκπρόσωπος: C. Schiltz)
   
      Αντικείμενο
   
   Προσφυγή ακυρώσεως — Απόφαση του Ευρωπαϊκού Κοινοβουλίου, της 9ης Μαρτίου 2011, σχετικά με το χρονοδιάγραμμα των περιόδων συνόδου του Κοινοβουλίου για το έτος 2012 — Χρονοδιάγραμμα που προβλέπει την πραγματοποίηση δύο εκ των δώδεκα περιόδων μηνιαίων συνόδων της ολομελείας κατά τη διάρκεια μιας και της αυτής εβδομάδας του μηνός Οκτωβρίου — Παράβαση των πρωτοκόλλων αριθ. 3 και 6 σχετικά με τον καθορισμό της έδρας των θεσμικών οργάνων και ορισμένων λοιπών οργάνων, οργανισμών και υπηρεσιών της Ευρωπαϊκής Ένωσης — Τόπος εργασίας του Ευρωπαϊκού Κοινοβουλίου
   
      Διατακτικό
   
   Το Δικαστήριο αποφασίζει:
   
               1)
            
            
               Οι αποφάσεις του Ευρωπαϊκού Κοινοβουλίου, της 9ης Μαρτίου 2011, σχετικά με το χρονοδιάγραμμα των περιόδων συνόδου του Κοινοβουλίου για το 2012 και το 2013 ακυρώνονται καθόσον δεν καθορίζουν δώδεκα μηνιαίες περιόδους συνόδου της ολομέλειας στο Στρασβούργο για το 2012 και το 2013.
            
         
               2)
            
            
               Καταδικάζει το Ευρωπαϊκό Κοινοβούλιο στα δικαστικά έξοδα.
            
         
               3)
            
            
               Το Μεγάλο Δουκάτο του Λουξεμβούργου φέρει τα δικαστικά έξοδά του.
            
         
      (1)  ΕΕ C 226 της 30.7.2011.